CELEX: 31981R0809
Language: el
Date: 1981-03-30 00:00:00
Title: Κανονισμός (ΕΟΚ) αριθ. 809/81 τής Επιτροπής τής 30ής Μαρτίου 1981 περί νέας παρεκκλίσεως, γιά τό δεύτερο τρίμηνο τού 1981, από τόν κανονισμό (ΕΟΚ) αριθ. 2377/80 όσον αφορά τήν έκδοση πιστοποιητικών εισαγωγής στά πλαίσια ορισμένων ειδικών καθεστώτων στόν τομέα τού βοείου κρέατος

Avis juridique important

|

31981R0809

Κανονισμός (ΕΟΚ) αριθ. 809/81 τής Επιτροπής τής 30ής Μαρτίου 1981 περί νέας παρεκκλίσεως, γιά τό δεύτερο τρίμηνο τού 1981, από τόν κανονισμό (ΕΟΚ) αριθ. 2377/80 όσον αφορά τήν έκδοση πιστοποιητικών εισαγωγής στά πλαίσια ορισμένων ειδικών καθεστώτων στόν τομέα τού βοείου κρέατος  

Επίσημη Εφημερίδα αριθ. L 084 της 31/03/1981 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 809/81 ΤΗΣ ΕΠΙΤΡΟΠΗΣ  της 30ής Μαρτίου 1981  περί νέας παρεκκλίσεως, για το δεύτερο τρίμηνο του 1981, από τον κανονισμό (ΕΟΚ) αριθ. 2377/80 όσον αφορά την έκδοση πιστοποιητικών εισαγωγής στο πλαίσιο ορισμένων ειδικών καθεστώτων στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 15 παράγραφος 2,  Εκτιμώντας:  ότι ορισμένα ειδικά καθεστώτα εισαγωγής προϊόντων που ανήκουν στον τομέα του βοείου κρέατος, τα οποία αναφέρονται στα άρθρα 9 έως 11 του κανονισμού (ΕΟΚ) αριθ. 2377/80 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 3469/80 (3), δεν έχουν ακόμη αποφασισθεί για το 1981· ότι ο κανονισμός (ΕΟΚ) αριθ. 328/81 της Επιτροπής (4) παρεξέκκλινε από τον κανονισμό (ΕΟΚ) αριθ. 2377/80 όσον αφορά τις προθεσμίες καταθέσεως των αιτήσεων και εκδόσεως των πιστοποιητικών στο πλαίσιο αυτών των ειδικών καθεστώτων· ότι είναι αναγκαίο να γίνει εκ νέου παρέκκλιση από τον κανονισμό αυτόν·  ότι τα μέτρα τα οποία προβλέπονται στον παρόντα κανονισμό είναι σύμφωνα τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για το δεύτερο τρίμηνο του 1981, κατά παρέκκλιση του άρθρου 15 του κανονισμού (ΕΟΚ) αριθ. 2377/80, όσον αφορά τα καθεστώτα που αναφέρονται στα άρθρα 9 έως 11 του εν λόγω κανονισμού:  α) οι αιτήσεις κατατίθενται από 30 Απριλίου έως 8 Μαΐου 1981·  β) οι ανακοινώσεις που προβλέπονται στο άρθρο 15 παράγραφος 4 υπό α και β του εν λόγω κανονισμού πραγματοποιούνται την 15η Μαΐου 1981·  γ) η έκδοση των πιστοποιητικών η οποία προβλέπεται στο άρθρο 15 παράγραφος 5 υπό α του εν λόγω κανονισμού πραγματοποιείται την 1η Ιουνίου 1981.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Μαρτίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 241 της 13. 9. 1980, σ. 5.  (3) ΕΕ αριθ. L 363 της 31. 12. 1980, σ. 31.  (4) ΕΕ αριθ. L 35 της 7. 2. 1981, σ. 16.